15. ΝΟΜΟΘΕΤ. ΔΙΑΤΑΓΜΑ υπ' αριθ. 4367 της 17/17 Σεπτ. 1964 (ΦΕΚ Α΄ 159) Περί παραγραφής αδικημάτων τινών κλπ. Άρθρ.1.-1.Αποσβέννυται δια παραγραφής η ποινική δίωξις επί πάντων των πταισμάτων ως και των πλημμελημάτων καθ' ων ο Νόμος απειλεί ποινήν φυλακίσεως ουχί ανωτέραν του έτους ή χρηματικήν ποινήν ή και αμφοτέρας, εφ' όσον ταύτα ετελέσθησαν μέχρι της δημοσιεύσεως του παρόντος Νόμου. 2.Της κατά την προηγουμένην παράγραφον παραγραφής εξαιρούνται αι αγορανομικαί παραβάσεις και αι παραβάσεις των Νόμων περί προστασίας του εθνικού νομίσματος ως και αι τιμωρούμεναι με τας υπό των τελευταίων τούτων Νόμων απειλουμένας ποινάς. 3.Αι δικογραφίαι αι αφορώσαι αδικήματα περί ων το παρόν άρθρον τίθενται εις το αρχείον δια πράξεως του αρμοδίου Εισαγγελέως ή Δημοσίου Κατηγόρου. Περί της τύχης των πειστηρίων αποφαίνεται αμετακλήτως το Συμβούλιον των Πλημμελειοδικών, προκειμένου δε περί πταισμάτων ο αρμόδιος Πταισματοδίκης. Αι εκ του αστικού δικαίου συνέπειαι δεν θίγονται εκ της δια του παρόντος επερχομένης παραγραφής. Άρθρ.2.-1.Καταδικαστικαί αποφάσεις εκδοθείσαι μέχρι της δημοσιεύσεως του παρόντος Ν.Δ/τος επί τινων των εν τω προηγουμένω άρθρω αδικημάτων, ως επίσης καταδικαστικαί αποφάσεις δι' ων επεβλήθησαν ποιναί φυλακίσεως μη υπερβαίνουσαι το έτος, καθ' ων ο Νόμος απειλεί ποινήν φυλακίσεως μείζονος του έτους, θεωρούνται παραγεγραμμέναι, οι δε δυνάμει αυτών κρατούμενοι απολύονται των φυλακών. 2.Επί συρρεόντων αδικημάτων εξ αμελείας τελεσθέντων δια μιας πράξεως δια την εφαρμογήν της παρ. 1 του παρόντος άρθρου λαμβάνεται υπ' όψει η εις έκαστον τούτων επιβληθείσα ποινή έστω και αν η κατά συγχώνευσιν ή επαύξησιν επιβληθείσα ποινή υπερβαίνει το έτος ουχί όμως και την 2ετίαν. 3.Ένδικα μέσα ασκηθέντα κατά αθωωτικών αποφάσεων δι’ αδικήματα καθ' ων ο Νόμος απειλεί ποινήν φυλακίσεως μείζονα του έτους καταργούνται. Άρθρ.3.-1.Απολύονται προσωρινώς υφ' όρον κατά τα εν άρθρ. 4 οριζόμενα οι κατά την ισχύν του παρόντος Νόμου α)εκτίοντες ποινήν φυλακίσεως υπερβαίνουσιν το έτος, οίτινες κατά τον χρόνον της διαπράξεως του εγκλήματος είχον συμπληρώσει το 70όν έτος της ηλικίας των, β)οι εκτίοντες ποινήν φυλακίσεως ανωτέραν του έτους άμα τη εκτίσει του ενός τρίτου της επιβληθείσης ποινής. 2.Των διατάξεων του παρόντος εξαιρούνται τα αδικήματα δι' α εξεδόθησαν καταδικαστικαί αποφάσεις επί παραβάσει α)του Γ/1946 Ψηφίσματος ως ετροποποιήθη και συνεπληρώθη, β)του Α.Ν. 453/ 1945, γ)του Α.Ν. 375/1936, ως ετροποποιήθη και συνεπληρώθη, δ)του Α.Ν. 509/1947, ε)του Νόμ. ΤΟΔ/1871, ς)του Ν.Δ. 4000/1959, ζ)των Νόμων περί λαθρεμπορίας, η)των Νόμων περί προστασίας του εθνικού νομίσματος,  θ)του άρθρ. 191 του Π.Κ. καθ' οιονδήποτε τρόπον τελεσθέντα, ι)των Νόμων περί ναρκωτικών, ως ισχύουσι,, ια)των Νόμων περί ζωοκλοπής και ζωοκτονίας, ιβ)επί ληστεία, ιγ)οι δημόσιοι υπάλληλοι, υπάλληλοι Νομικών Προσώπων Δημοσίου Δικαίου και Συνεταιρισμών ή Συνεταιριστικών Οργανώσεων δι' αδικήματα σχέσιν έχοντα προς την υπηρεσίαν των, ιδ)του Ν.Δ. 3424/1955 περι αγοραστών αγροτικών προϊόντων, ιε)αι αγορανομικαί παραβάσεις, ις)οι έχοντες δύο προηγουμένας καταδίκας δι' οιονδήποτε αδίκημα οποτεδήποτε τελεσθέν, εκ των οποίων η μία τουλάχιστον εις ποινήν φυλακίσεως ανωτέραν του έτους και ιζ)οι εκτίοντες ποινήν επί κλοπή, απάτη και πλαστογραφία, εφ' όσον έχουσιν ετέραν καταδίκην εφ' οιωδήποτε των αδικημάτων τούτων οποτεδήποτε τελεσθέντι. Άρθρ.4.-Οι τυχόντες του ευεργετήματος της υφ' όρον απολύσεως κατά τας διατάξεις του προηγουμένου άρθρου, εάν εντός πενταετίας υποπέσωσιν εις νέον εκ δόλου προερχόμενον αδίκημα και καταδικασθώσιν οποτεδήποτε εις ποινήν στερητικήν της ελευθερίας ανωτέραν των 3 μηνών, εκτίουν αθροιστικώς μετά την λήξιν της νέας ποινής και ολόκληρον την ανασταλείσαν ποινήν ή το ανασταλέν βάσει του παρόντος Νόμου υπόλοιπον, άλλως η ποινή αυτών θεωρείται οριστικώς εκτιθείσα. Άρθρ.5.-Την προσωρινήν απόλυσιν βάσει του παρόντος Νόμου διατάσσει ο Εισαγγελεύς του τόπου της κρατήσεως ή προκειμένου περί πταισμάτων η αρμοδία Αστυνομική Αρχή. Πάσα αμφισβήτησις εν τη εφαρμογή του παρόντος Νόμου λύεται αμετακλήτως υπό του Συμβουλίου των Πλημμελειοδικών του τόπου της κρατήσεως ή της κατοικίας του καταδικασθέντος. Άρθρ.6.-Οι διευθυνταί ή οι Διευθύνοντες τας φυλακάς εν αις κρατούνται οι απολυόμενοι οφείλουσι να ανακοινώσωσιν αμέσως την γενομένην υφ' όρον απόλυσιν προς τας αρμοδίας υπηρεσίας τηρήσεως του Ποινικού Μητρώου των απολυομένων ίνα αναγράψωσιν αύται την μεταβολήν ταύτην εις τα ατομικά των δελτία. Άρθρ.7.-Οι τυγχάνοντες των ευεργετημάτων του παρόντος Ν.Δ/τος, δεν υπόκεινται εις προσωπικήν κράτησιν δια την είσπραξιν των επιβληθέντων δια των αντιστοίχων καταδικαστικών αποφάσεων προστίμων, χρηματικών ποινών και δικαστικών εξόδων και τελών. (Αντί της σελ. 186,05) Σελ. 186,05(α) 244-29 Αμνηστία 9.Γ.ε.15 Άρθρ.8.-1.Αδικήματα οιασδήποτε φύσεως πραχθέντα υπό του τύπου και δια του τύπου μέχρι 15.9.1964 παραγράφονται. Μη εκτελεσθείσαι μέχρι σήμερον δικαστικαί αποφάσεις οιουδήποτε ποινικού δικαστηρίου, δι' ων επεβλήθησαν ποιναί δια τα ως άνω αδικήματα θεωρούνται παραγεγραμμέναι και αποβάλλουσι την ισχύν των ως προς όλας αυτών τας διατάξεις και διαγράφονται εκ του δελτίου ποινικού μητρώου. Καταδικασθέντες και εκτίοντες την ποινήν των εις τας φυλακάς δι' αδικήματα της παρούσης παραγράφου απολύονται άνευ ετέρου τινός των φυλακών. 2.Οφειλόμενοι υπό των ημερησίων και μη εφημερίδων και περιοδικών δασμοί λόγω άρσεως της ατελείας του υπ' αυτών χρησιμοποιουμένου δημοσιογραφικού χάρτου, καταγνωσθείσης υπό δικαστικής αποφάσεως δι' αδίκημα, όπερ κατά το προηγούμενον εδάφιον παραγράφεται δεν οφείλονται, κηρυσσομένης παραγεγραμμένης και απεσβεσμένης της δια τούτους απαιτήσεως του Δημοσίου, ως προς τους δασμούς, τους φόρους, τα τέλη και δικαιώματα ή πρόστιμα. 3.Παραβάσεις των περί επιφανείας και ανωτάτου ορίου εκτυπώσεως φύλλων εφημερίδων διατάξεων του άρθρ. 27 του Α.Ν. 1092/38 «περί τύπου» και του άρθρ. 3 παρ. 2, 3και 4 του Α.Ν.582/45 «περί χορηγήσεως χάρτου εις τον τύπον», ως ούτοι ετροποποιήθησαν δια μεταγενεστέρων Νόμων κηρύσσονται παραγεγραμμέναι και δεν οφείλονται δασμοί, φόροι, τέλη, δικαιώματα ή πρόστιμα. 4.Αποφάσεις Διοικητικών Αρχών ή Δικαστηρίων, αφορώσαι ανωτέρω παραβάσεις, μήπω εκτελεσθείσαι καταργούνται, αι δε τυχόν εκκρεμούσαι ενώπιον αυτών υποθέσεις κηρύσσονται περαιωμέναι και ουδείς δασμός, φόρος, τέλος, δικαίωμα, πρόστιμον, ή άλλη ποινή επιβάλλεται. Άρθρ.9.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Σελ. 186,06(α) 244-30 9.Γ.ε.15 Αμνηστία